Derbi istočne Andaluzije
Derbi istočne Andaluzije, također poznat kao Derbi de Andalucía Oriental je naziv za nogometne utakmice između Granade i Málage. Kao Recreativo de Granada i CD Malacitano prvi zvanični susret ova dva kluba su odigrala 10. decembra 1933. godine igranjem u četvrtoj ligi. Iako je klub CD Málaga prestao sa postojanjem 1992. godine sa reorganizacijom nastao je novi klub Málaga CF. Nogometni savez Španije ova dva kluba u svojim statističkim evidencijama La Lige navodi kao dva različita kluba.